cyanic-selkie/wikianc huggingface dataset:
ভারতীয় বাঁশি
ইতিহাস
শিল্প ও সংগীত বিষয়ক সংস্কৃত গ্রন্থ নাট্যশাস্ত্রে (~২০০ খ্রিঃপূঃ থেকে ২০০ খ্রিস্টাব্দ) উল্লিখিত হয়েছে, বাঁশি সে সময়ের এক গুরুত্বপূর্ণ বাদ্যযন্ত্র ছিল। অনেক হিন্দু গ্রন্থে বাঁশি বা বেণুকে সংগীতকলায় ব্যবহার করার জন্য মানুষের গলার স্বর ও বীণার পরিপূরক হিসেবে দেখানো হয়েছে (বাণী-বীণা-বেণু)। ঋগ্বেদের (১৫০০-১২০০ খ্রিঃপূঃ) মতো প্রাক্‌বৈদিক ও বৈদিক গ্রন্থে একে নাদী আর তূণব এবং পরবর্তী বৈদিক যুগের হিন্দু গ্রন্থে বাঁশিকে বেণু বলা হয়েছে। উপনিষদ ও যোগেও এর উল্লেখ আছে।
জ্যোতি বসু
বিরোধী রাজনীতি
১৯৪৬ সালে মাত্র বত্রিশ বছর অবিভক্ত বাংলার শেষ প্রাদেশিক আইনসভায় নির্বাচিত হন জ্যোতি বসু। এই সময় থেকেই আইনসভায় বিরোধী নেতার ভূমিকা পালন করতে থাকেন বসু। ১৯৪৭ সাল থেকে ১৯৭৭ সাল পর্যন্ত পশ্চিমবঙ্গ বিধানসভায় বামপন্থীরাই বিরোধী দলের ভূমিকা পালন করেন। স্বাধীনতার পূর্বে সাম্প্রদায়িক দাঙ্গা, তেভাগা আন্দোলন ও বঙ্গবিভাগ নিয়ে আইনসভায় বিভিন্ন আলোচনায় অংশগ্রহণ করেন তিনি। স্বাধীনোত্তর পশ্চিমবঙ্গে খাদ্য আন্দোলন, শিক্ষক আন্দোলন, বন্দীমুক্তি, কেন্দ্র-রাজ্য সম্পর্ক পুনর্বিন্যাস সংক্রান্ত আন্দোলনের পুরোভাগে থাকেন জ্যোতি বসু। এই সময় একাধিকবার বিভিন্ন কারণে কারারুদ্ধও হতে হয় বসু সহ তৎকালীন শীর্ষস্থানীয় বিরোধী নেতাদের।
প্রথম নির্বাচন প্রতিদ্বন্দ্বিতা
১৯৪০-এর দশকে জলপাইগুড়ি শহর থেকে ১৫ কিলোমিটার দূরে দোমহনিতে রেল শ্রমিকদের সংগঠিত করার কাজ শুরু করেন জ্যোতি বসু। এখানকার কৃষক ও চা শ্রমিকদের সংগঠন তৈরি ও তেভাগা আন্দোলনেও তার অবদান ছিল। দোমহনি থেকেই বেঙ্গল আসাম রেল রোড ওয়ার্কার্স ইউনিয়নের নেতা বসু ১৯৪৬ সালের গোড়ার দিকে অনুষ্ঠিত বঙ্গীয় প্রাদেশিক আইনসভার নির্বাচনে প্রতিদ্বন্দ্বিতা করেন। এই নির্বাচনে প্রতিদ্বন্দ্বী জাতীয় কংগ্রেসের হুমায়ুন কবিরকে মাত্র আট ভোটে পরাজিত করে বিধায়ক নির্বাচিত হন বসু। এই নির্বাচনে কমিউনিস্ট পার্টি মোট তিনটি আসন পেয়েছিল। জ্যোতি বসুর সঙ্গে দার্জিলিং কেন্দ্র থেকে নির্বাচিত হয়েছিলেন অপর কমিউনিস্ট নেতা রতনলাল ব্রাহ্মণ।
ভারতীয় বাঁশি
ইতিহাস
সংগীত-ইতিহাসবিদ ব্রুনো লক্ষ করেছেন, ভারতের সমস্ত প্রাচীন পুরাতাত্ত্বিক ভাস্কর্য ও চিত্রকলায় বাঁশিকে অনুভূমিকভাবে (একটু নিচু করে) বাজানোর রীতি পাওয়া যায়। সঙ্গে এটাও লক্ষণীয় যে, সেকালে বাদ্যযন্ত্র বাজানোতে কোনো লিঙ্গভেদ ছিল না― নিদর্শনগুলোতে প্রচুর নারীশিল্পীর ছবিও পাওয়া গেছে। কিন্তু পঞ্চদশ শতাব্দী শুরু হতেই বাঁশি বাজানোর অধিকার ক্রমে ক্রমে পুরুষদের দখলে চলে যায় আর বাজানোতে আড়াআড়ি পদ্ধতির শুরু হয়। সম্ভবত ভারতীয় উপমহাদেশে ইসলামের আগমন ও হিন্দুস্তানি সংগীতের উপর পশ্চিম এশীয় প্রভাব এই পরিবর্তনের জন্য দায়ী― ব্রুনো ব্যাখ্যা করেছেন।
জ্যোতি বসু
বঙ্গীয় প্রাদেশিক আইনসভা (১৯৪৬-৪৭)
১৯৪৬ সালের ১৪ মে নবগঠিত প্রাদেশিক আইনসভার প্রথম বৈঠক বসে। এই দিন রাজবন্দীদের মুক্তির বিষয়ে জ্যোতি বসু একটি মুলতুবি প্রস্তাব দিয়েছিলেন। প্রস্তাবটি প্রত্যাখ্যাত হয়েছিল। পরে সেই মুলতুবি প্রস্তাব পুনর্বিচারের জন্য অস্থায়ী স্পিকার ডি গ্ল্যাডিং-এর নিকট আবেদন জানান, কিন্তু গ্ল্যাডিং এই প্রস্তাব গ্রহণে অসম্মতি জানান।
জুলাই মাসে বাজেট অধিবেশন বসলে প্রথমেই বন্দী মুক্তির প্রসঙ্গে আইনসভা সোচ্চার হয়। জ্যোতি বসু পুনরায় এই প্রসঙ্গে একটি মুলতুবি প্রস্তাব উত্থাপন করলে স্পিকার তা প্রত্যাখ্যান করেন। কারণ জানতে চাইলে, মুখ্যমন্ত্রী হোসেন শহীদ সোহ্‌রাওয়ার্দী কিছু বলতে যান। বসু উত্তরে বলেন যে তিনি স্পিকারের রুলিং মেনে চলবেন, মুখ্যমন্ত্রীর নয়। কংগ্রেসের কিরণশঙ্কর রায়, ধীরেন্দ্রনাথ দত্ত প্রমুখ সদস্য বসুকে সমর্থন করেন এবং বাইরে অপেক্ষমাণ হিন্দু-মুসলমান ছাত্র শোভাযাত্রার কাছে গিয়ে মুখ্যমন্ত্রীকে বক্তব্য রাখতে অনুরোধ জানান। এই নিয়ে বিধানসভায় বেশ উত্তেজনা হয়। সোহ্‌রাওয়ার্দী এক প্রতিনিধি দলের সঙ্গে সাক্ষাৎ করে ১৫ অগস্টের মধ্যে রাজবন্দীদের মুক্তির প্রতিশ্রুতি দেন। বন্দীরাও মুক্তি পান। উল্লেখ্য, এই বন্দীমুক্তির ব্যাপারে জ্যোতি বসু ও কমিউনিস্ট পার্টিই মূলত উদ্যোগ গ্রহণ করেছিলেন এবং আইনসভায় তারা কংগ্রেসের সহায়তাও পেয়েছিল।
ভারতীয় বাঁশি
গঠন
বাঁশি সাধারণত এক বিশেষ ধরনের বাঁশ দিয়ে তৈরি করতে হয়, যেগুলোর দুটো গিঁটের মাঝের অংশ অনেকটা লম্বা হয়। হিমালয়ের পাদদেশ থেকে ১১,০০০ ফিট উচ্চতায় পর্যাপ্ত বৃষ্টিপাতযুক্ত অঞ্চলে এই ধরনের বাঁশ প্রচুর জন্মায়। এই বাঁশ সাধারণত উত্তর-পূর্ব ভারত (অসম, অরুণাচল প্রদেশ, মেঘালয়, মণিপুর, মিজোরাম, নাগাল্যান্ড, সিকিম ও ত্রিপুরা) এবং পশ্চিমঘাট পর্বতমালায় (কেরল) পাওয়া যায়, এসব অঞ্চলে বেশিরভাগ বাঁশের দু’ গিঁটের মাঝের উচ্চতা ৪০ সেমির (১৬ ইঞ্চি) বেশি হয়ে থাকে।
জ্যোতি বসু
বঙ্গীয় প্রাদেশিক আইনসভা (১৯৪৬-৪৭)
এই বাজেট বক্তৃতায় জ্যোতি বসু পাটশিল্প, কয়লাশিল্প ইত্যাদির রাষ্ট্রায়াত্ত্বকরণ এবং জমিদারি প্রথার উচ্ছেদের সুপারিশ করেন। আসাম প্রদেশে মুসলিম অনুপ্রবেশ সম্পর্কে মন্তব্য করতে গিয়ে বসু বলেন হিন্দু জমিদারদের অত্যাচারের ফলেই দরিদ্র মুসলমানগণ বাস্তুভিটে ত্যাগ করে আসামে যেতে বাধ্য হচ্ছেন। এইজন্য জমিদারি প্রথার উচ্ছেদের পাশাপাশি ভূমিহীনদের মধ্যে জমিবণ্টন ও শিল্পবিকাশ ত্বরান্বিত করে বাস্তুত্যাগ বন্ধ করার জন্যও সংশ্লিষ্ট সকলের কাছে আবেদন জানান তিনি।
৬ অগস্ট আইনসভায় প্রবেশের পথে ডেপুটি পুলিশ কমিশনার সামসুদ্দোহা কর্তৃক নিগৃহীত ও পরে গ্রেফতার হন বসু। কিরণশঙ্কর রায় স্পিকারের দৃষ্টি আকর্ষণ করে অবিলম্বে যথোচিত ব্যবস্থা নেওয়ার দাবি জানান। অধিবেশন মুলতুবি হয়ে যায়। স্পিকারের নির্দেশে সোহ্‌রাওয়ার্দী সামসুদ্দোহাকে ক্ষমা চাইতে বাধ্য করেন। সোহ্‌রাওয়ার্দী এ নিয়ে তদন্তেরও নির্দেশ দেন। আইনসভায় দলমত নির্বিশেষে সকল সদস্যই পুলিশের এ হেন আচরণে ক্ষোভ প্রকাশ করেন। স্পিকারও পুলিশের এই ধরনের আচরণের বিরুদ্ধে সরকারকে উপযুক্ত ব্যবস্থা নিতে অনুরোধ করেন।
ভারতীয় বাঁশি
গঠন
বাঁশি সাধারণত একটি ফাঁপা বাঁশের টুকরো দিয়ে তৈরি করা হয়, যার উপর আঙুল রাখার ছয়টি নয়তো আটটি ছিদ্র বানানো হয়। তবে বর্তমানে আধুনিক উপায়ে হাতির দাঁত, ফাইবার গ্লাস আর নানা ধাতু দিয়েও বাঁশি তৈরি করা হচ্ছে। ছয়টি ছিদ্র দিয়ে সুরের আড়াইটে সপ্তক বা স্বরগ্রাম বাজানো যায়। বাঁশির দৈর্ঘ্য সাধারণত ৩০ সেন্টিমিটার (১২ ইঞ্চি) থেকে ৭৫ সেন্টিমিটারের (৩০ ইঞ্চি) মধ্যে হয়, আর এর পরিধি হয় মানুষের বুড়ো আঙুলের সমান। এর একটি প্রান্ত বদ্ধ থাকে, আর ওই বদ্ধ প্রান্তের কয়েক সেমি দূরেই থাকে ফুঁ দেওয়ার ছিদ্র। বাঁশি যত ছোট ও চিকন হয়, তার সুর তত তীক্ষ্ণ হয়। বাঁশিতে "পা" ও "মা" স্বর দুটি বাজালে সপ্তক পরিবর্তন এর জন্য কাটা আওয়াজ আসে তাই পন্ডিত ভেংকাটেস গোদখিন্ডি পঞ্চম ছিদ্র (pancham hole ) এর আবিষ্কার করেন । এতে করে "পা" ও "মা" এর মধ্যেও মীড় করা সম্ভব হয় । তাছাড়াও কড়ি "মা" বাজানোর ছিদ্র ছাড়াও এখন একি যায়গায় শুদ্ধ "মা" ও শুদ্ধ "গা" বাজানোর জন্যও একের অধিক (২/৩) ফুটো করা থাকে ।
জ্যোতি বসু
রাজনৈতিক জীবন ১৯৪৭-১৯৬৪
১৯৪৭ খ্রিষ্টাব্দে ব্রিটিশ ঔপনিবেশক শাসনের অবসান হলো, স্বাধীন হলো ভারত। স্বাধীনতা লাভের উৎসব শেষ হলে নতুন উদ্যমে সংগঠনের কাজে আত্মনিয়োগ করলেন জ্যোতি বসু। কমিউনিস্ট পার্টির নতুন বঙ্গীয় প্রাদেশিক কমিটি বা 'পশ্চিমবঙ্গ রাজ্য কমিটি' গঠন করা হলো - জ্যোতি বসু এ কমিটির অন্যতম সদস্য নির্বাচিত হলেন। ২১শে নভেম্বর পুনর্গঠিত পশ্চিম বঙ্গ বিধান সভার অধিবেশন। এ সময় এসপ্ল্যানেডে মিছিলের ওপর লাঠি চালালো পুলিশ, নিক্ষেপ করলো কাঁদানে গ্যাস। কংগ্রেস আবির্ভূত হলো জনগণের শত্রু হিসেবে। এ সময় 'পশ্চিম বঙ্গ বিশেষ ক্ষমতা আইন' নামে একটি জনবিরোধী প্রণয়ন করা হয়। জ্যোতি বসু এর তীব্র বিরোধিতা করেছিলেন। এই কালা কানুনের বিরূদ্ধে সংগঠিত আন্দোলনে সক্রিয়ভাবে অংশগ্রহণ করলেন তিনি। ১৯৪৮ খ্রিষ্টাব্দের ২৬শে মার্চ তারিখে কংগ্রেস সরকার কমিউনিস্ট পার্টিকে নিষিদ্ধ ঘোষণা করলো। পরদিন জ্যোতি বসুকে পুলিশ গ্রেপ্তার করলো। প্রেসিডেন্সী জেলে শুরু হলো জ্যোতি বসুর প্রথম কারাজীবন। তিন মাস পর মুক্তি পেলেন তিনি। কারামুক্ত হয়ে আবার রেলওয়ে ট্রেড ইউনিয়নের কাজে মনোনিবেশ করলেন তিনি। বম্বে যাওয়ার পথে ট্রেনে উঠে পুলিশ তাকে আবার গ্রেপ্তার করলো। আলিপুর কোর্টে জামিন মিললো না; তাকে যেতে হলো আলীপুর কেন্দ্রীয় কারাগারে। তবে অচিরেই খালাস পেলেন তিনি। ৫ই ডিসেম্বর ১৯৪৮ আলিপুরের ডেপুটি ম্যাজিস্ট্রেট বীরেন্দ্রনাথ বসুর কন্যা কমল বসুর সঙ্গে বিবাহবন্ধনে আবদ্ধ হলেন তিনি। বিয়ের পর তিন মাস পুরো হওয়ার আগেই আবার তাকে গ্রেপ্তারের উদ্যোগ নিল পুলিশ। তাকেঁ এবার আত্মগোপন করে থাকতে হলো, ছদ্মবেশ নিয়ে পথে বেরুতেন। ১৯৫০ খ্রিষ্টাব্দের ১লা সেপ্টেম্বর পুলিশের হাতে ধরা পড়লেন তিনি। হেবিয়াস কর্পাস করে হাইকোর্টের আদেশে ১৯৫১তে মুক্তি পেলেন তিনি। মুক্তি পেযে কমিউনিস্ট পার্টি পুনর্সংগঠনের কাজে ঝাঁপিয়ে পড়লেন জ্যোতি বসু। ইতিমধ্যে কমিউনিস্ট পার্টির ওপর আরোপিত নিষেধাজ্ঞা উঠে গেছে। তেলেঙ্গানায় কারাগারে আটক রাজবন্দীদের মুক্তির জন্য দিল্লী গিয়ে নেহরুর সঙ্গে দেখা করলেন তিনি। ১৮ই জানুয়ারি ১৯৫২'র বিধানসভার নির্বাচনে বরাননগর থেকে প্রতিদ্বন্দ্বীতা করে জিতে গেলেন জ্যোতি বসু। এবার বিধানসভায় তিনি বিরোধী পক্ষের নেতা মনোনীত হলেন। বিভিন্ন অগণতান্ত্রিক আইনের বিরূদ্ধে তিনি শক্ত অবস্থান নিয়ে অটল ছিলেন। ১৯৫৩-এ কমিউনিস্ট পার্টির পশ্চিম বঙ্গ রাজ্য কমিটির সাধারণ সম্পাদক নির্বাচিত হলেন তিনি। পার্টি সংগঠনের দায়িত্ব বেড়ে গেল অনেক।
রাজনৈতিক জীবন ১৯৬৪-১৯৭৭
১৯৬০-এর দশকে জ্যোতি বসুর ওপর বেশ কয়েক বার হামলা হয়। ১৯৬০ খ্রিষ্টাব্দে মে দিবসের আগের দিন বরাননগরে এক শ্রমিক সমাবেশে যাওয়ার পথে কংগ্রেসী পতাকা হাতে একদল সন্ত্রাসী তার গাড়ীর ওপর ঝাঁপিয়ে পড়ে। ১৯৬২ খ্রিষ্টাব্দের ৩য় সাধারণ নির্বাচনের প্রচারের কাজে কাকদ্বীপ যাওয়ার পথে শতখানেক লোক তার পথ আগলে হামলা করে। ১৬ ফ্রেব্রুয়ারী অনুষ্ঠিত নির্বাচনে তিনি বরাননগর এলাকা থেকে ধীরেন্দ্রনাথ চ্যাটার্জিকে পরাজিত করে বিধানসভার সদস্য হলেন; বিধানসভায় বিরোধীয় দলীয় নেতাও হলেন তিনি। ১৯৬২'র ২০শে জুন চীন-ভারত সীমান্ত সংঘর্ষ শুরু হলে সারা ভারতে কমিউনিস্ট পার্টির ওপর নেমে আসে নির্যাতন। কালীঘাটে কুশপুত্তিলিকার দোকানে জ্যোতি বসুর কুশপুত্তলিকা বিক্রয় হতো। তাকে "চীনের দালাল", "দেশদ্রোহী" ইত্যাদি নামে আখ্যায়িত করে রাস্তায় সেগুলো পোড়ানো হতো। গোয়েন্দা পুলিশ সর্বত্র অনুসরণ করতো তাকে। যুদ্ধ স্থায়ী হলো মাত্র ১৪ দিন; কিন্তু ইত্যবসরে জ্যোতি বসুকে এক কাকডাকা ভোরে গ্রেপ্তার করে টানা ১ বছর কারাবন্দী করে রাখা হলো। ১৯৬৩ খ্রিষ্টাব্দের ১৯শে ডিসেম্বর তাকে ছেড়ে দেয়া হয়। ১৯৬৫-৬৬ এ খাদ্য আন্দোলন, বন্দীমুক্তি আন্দোলন, ট্রামভাড়াবৃদ্ধি আন্দোলনে উত্তাল এক সময়। এ সময় জ্যোতি বসুকে আবার গ্রেপ্তার করা হয়। ১৯৬৬'র ১৪ মার্চ তিনি মুক্তি পেলেন।
ইতিমধ্যে পশ্চিম বঙ্গে কংগ্রেস সম্পর্কে জনগণের মোহভঙ্গ হয়েছে। ১৯৬৭ খ্রিষ্টাব্দের ৪র্থ সাধারণ নির্বাচনে কংগ্রেসের আধিপত্য খর্ব হলো। গঠিত হলো অ-কংগ্রেসী কোয়ালিশন সরকার। ১৯৬৭ খ্রিষ্টাব্দের ২রা মার্চ জ্যোতি বসু দ্বিতীয় বারের মতো পশ্চিম বঙ্গের উপ-মুখ্যমন্ত্রী হিসেবে শপথ নিলেন। শুরু হলো ট্রেজারী বেঞ্চের জীবন; শুরু হলো বুর্জোয়া রাজনৈতিক কাঠামোর মধ্যে থেকে বামপন্থী সরকার পরিচালনার সংগ্রাম। জ্যোতি বসুর মূল পুঁজি তার নেতৃত্বের ওপর সাধারণ মানুষের আস্থা। ১৯৬৯ খ্রিষ্টাব্দের ৯ই ফেব্রুয়ারি অনুষ্ঠিত মধ্যবর্তী নির্বাচনে জ্যোতি বসু পুনর্বার বরাননগর থেকে নির্বাচিত হলেন, আবার বামফ্রন্ট ক্ষমতায় এলো; জ্যোতি বসু আবারো উপ মুখ্যমন্ত্রী। স্বরাষ্ট্র দায়িত্ব পেয়ে তিনি পুলিশকে "জনগণের বন্ধু" হিসেবে গড়ে তোলার চেষ্টা করলেন। কংগ্রেসের ষড়যন্ত্র মোকাবিলা করা এবং যুক্তফ্রন্টের ঐক্য বজায় রাখা এই দ্বিবিধ সমস্যার মধ্য দিয়ে পথ চলতে হচ্ছিল। এর সঙ্গে যুক্ত হয়েছে নকশাল আন্দোলন। অজয় মুখার্জিকে হারিয়ে জ্যোতি বসু নির্বাচিত হলেন। মাত্র তের মাসের মাথায় ২১শে মার্চ ১৯৭০ দ্বিতীয় যুক্তফ্রন্ট সরকারের পতন হয়।
৯ই মার্চ ১৯৭১-এ অনুষ্ঠিত হলো মধ্যবর্তী নির্বাচন। কিন্তু রাজনীতি বিশৃঙ্খল হয়ে পড়েছে। সরকার গঠন হতে না-হতেই জারী করা হলো রাষ্ট্রপতির শাসন। পরবর্তী নির্বাচন ১১ মার্চ ১৯৭২। জ্যোতি বসুর ভাষায় "বাহাত্তরের নির্বাচনটা ছিল সংসদীয় গণতন্ত্রের এক নির্লজ্জ প্রহসন। ... আমি সেদিন আমার নির্বাচনী এলাকা বরাননগরে ঢুকতেই পারিনি।" এসময় প্রশাসন ছিল সম্পূর্ণ বৈরী। অভিযোগ আছে জালিয়াতির মাধ্যমে শিবপদ ভট্টাচার্য জিতে গেলেন। জ্যোতি বসুর নেতৃত্বে কমিউনিস্ট পার্টি বিধান সভা বর্জন করে জনগণের সঙ্গে সম্পর্ক গড়ে তোলার কৌশল বেছে নিল।
১৯৭৭ পর্যন্ত কয়েকটি বছর দুঃসময়ের কাল। এরই মধ্যে ইংল্যান্ডের কমিউনিস্ট পার্টির আমন্ত্রণে বিলেত ভ্রমণ করলেন জ্যোতি বসুর। লন্ডনে নানা সভা-সমিতি করে তিনি সফর করলেন বেলজিয়াম, জার্মানি, হল্যান্ড প্রভৃতি কয়েকটি দেশ। ভারতে তখন নানা সমস্য। একদিকে খাদ্যঘাটতি, অন্যদিকে কংগ্রেসের অভ্যন্তরীণ কলহ। পশ্চিমবঙ্গে নকশালবাদীদের নিয়ন্ত্রণে আনার জন্য নানা পুলিশী কার্যক্রম। এছাড়া জয়প্রকাশ নারায়ণের নেতৃত্বে গণআন্দোলন চলছে। ১২ই জুন ১৯৭৫ তারিখে নির্বাচনী বিধি ভাঙ্গার দায়ে ইন্দিরা গান্ধীর লোকসভার সদস্যপদ বাতিল করে দেয় এলাহাবাদ হাই কোর্ট। ১৯৭৫ খ্রিষ্টাব্দের ২৬শে জুন সারা দেশে জরুরী অবস্থা ঘোষণা করা হয়। বহু রাজনৈতিক নেতাকে গ্রেপ্তার করা হলো। জ্যোতি বসু জনসমর্থনের জন্য নিরবচ্ছিন্নভাবে কাজ করে যেতে লাগলেন।
অবসর জীবন
২০০০ সালের ২৮ জুলাই সিপিআই(এম) কেন্দ্রীয় কমিটির বৈঠক চলাকালীন হঠাৎই অসুস্থ হয়ে পড়েন জ্যোতি বসু। তাকে প্রথমে ভর্তি করা হয় রামমনোহর লোহিয়া হাসপাতালে; পরে নিয়ে যাওয়া হয় অল ইন্ডিয়া ইনস্টিটিউট অফ মেডিক্যাল সায়েন্সেসে। চিকিৎসার পর পরদিন সন্ধ্যায় ছাড়া পান বসু। ১৫ অগস্ট নিজেই জানান ১৫ সেপ্টেম্বরের পর অবসর নিতে চলেছেন তিনি। তবে পার্টির চাপে অবসরের তারিখ নভেম্বরের প্রথম সপ্তাহ পর্যন্ত পিছিয়ে যায়। ৩ নভেম্বর শেষ বারের মতো পশ্চিমবঙ্গ সচিবালয় মহাকরণে আসেন বসু। ৫ নভেম্বর রাজারহাট নিউটাউনে একটি আবাসিক ভবনের অনুষ্ঠানে যান; এটিই ছিল তার জীবনের শেষ সরকারি অনুষ্ঠান। একটানা ৮৫৪০ দিন মুখ্যমন্ত্রীত্বের দায়িত্বভার পরিচালনার পর ২০০০ সালের ৬ নভেম্বর নেতাজি ইন্ডোর স্টেডিয়ামে বিদায় সংবর্ধনা সভায় আনুষ্ঠানিকভাবে অবসর নিলেন বসু।
ভারতীয় বাঁশি
গঠন
ভারতে দু’ধরনের বাঁশি দেখা যায়– অনুভূমিক আর আড়াআড়ি বাঁশি। আড়াআড়ি বাঁশি অনেকটা হুইস্‌লের মতো করে ঠোঁটের ফাঁকে ধরতে হয়। লোকসংগীতেই এর ব্যবহার বেশি। অন্যদিকে অনুভূমিক বাঁশির গঠন জটিল, বাজানোও কষ্টসাধ্য― তাই কেবল শাস্ত্রীয় সংগীতেই এগুলো স্থান পেয়েছে।
জ্যোতি বসু
অবসর জীবন
৭ ডিসেম্বর পশ্চিমবঙ্গের বন্যাত্রাণে কেন্দ্রীয় সরকারের সাহায্যের দাবিতে দিল্লির বিঠলভাই প্যাটেল হাউসে ধরনায় বসলেন বসু। ১০ ডিসেম্বর বিশ্বনাথ প্রতাপ সিংহ, এইচ. ডি. দেবেগৌড়া, রাবড়ি দেবী, প্রফুল্ল মহন্ত প্রমুখ নেতৃবৃন্দের উপস্থিতিতে যুবভারতী ক্রীড়াঙ্গনে রাজ্য বামফ্রন্ট কমিটির উদ্যোগে জ্যোতি বসুর সংবর্ধনা সভার আয়োজন করা হল। ১২ ডিসেম্বর জলপাইগুড়ি শহরে অনুষ্ঠিত হল সংবর্ধনা সভা। উল্লেখ্য, এই শহর থেকে ১৫ কিলোমিটার দূরে দোমহনিতে রেলশ্রমিক আন্দোলনে যোগদানের মাধ্যমেই তিনি প্রথম বার প্রত্যক্ষ রাজনৈতিক সংগ্রামে নেমেছিলেন। ২০০১ সালের ২৪ ফেব্রুয়ারি পশ্চিমবঙ্গ বিধানসভার সদস্যপদ ত্যাগ করার সঙ্গে সঙ্গে বিধানসভার সঙ্গে বসুর ৫৫ বছরের সম্পর্ক ছিন্ন হল। বিধানসভায় বসুর শেষ বার্তা ছিল ‘প্রশংসা বিষবৎ, নিন্দা অমৃতসমান’। তবে অবসর গ্রহণের পরও বিধাননগরের মুখ্যমন্ত্রী আবাস ইন্দিরা ভবনেই তার আজীবন বসবাসের ব্যবস্থা করা হয়।
২০০৪ সালের ১৬ অক্টোবর উত্তর বঙ্গ সফরে যান বসু। ২৪ ডিসেম্বর যান সিঙ্গাপুর সফরে। ২০০৫ সালের ২৩ জুলাই বাথরুমে পড়ে গিয়ে আহত হন বর্ষীয়ান এই নেতা। এই বছরই নতুন দিল্লিতে অনুষ্ঠিত সিপিআই(এম)-এর অষ্টাদশ পার্টি কংগ্রেস জ্যোতি বসুকে দলের পলিটব্যুরো সদস্য হিসেবে পুনর্নির্বাচিত করে। যদিও বসু নিজে শারীরিক অসুস্থতার কারণে এই পদটি থেকে অব্যহতি চেয়েছিলেন। ২০০৬ সালের ১৩ সেপ্টেম্বর তিনি পুনরায় বার্ধক্যের কারণে দলীয় পদ থেকে অব্যহতি চান। কিন্তু সেই সময় তার এই অনুরোধ প্রত্যাখ্যাত হয়। সাধারণ সম্পাদক প্রকাশ কারাট জানিয়েছিলেন, ২০০৮ সালের পার্টি কংগ্রেস পর্যন্ত তারা বসুকে দলীয় পদে চান। তারপর এই কংগ্রেসেই তার অনুরোধ বিবেচনা করা হবে। ২০০৮ সালে অনুষ্ঠিত ঊনবিংশ পার্টি কংগ্রেসে বসুকে আর পলিটব্যুরোয় অন্তর্ভুক্ত করা হয় না। যদিও তাকে কেন্দ্রীয় কমিটির সদস্য ও পলিটব্যুরোর বিশেষ অতিথির মর্যাদা দেওয়া হয়। ২৩ ডিসেম্বর কেন্দ্রীয় সরকার তাকে দেশের সর্বোচ্চ অসামরিক সম্মান ভারতরত্ন প্রদান করতে চাইলে তা গ্রহণে অসম্মত হন বসু। ২০০৬ সালের ১৪ নভেম্বর আবার বাড়িতে পড়ে গিয়ে কোমরে চোট পান তিনি।
ভারতীয় বাঁশি
স্বরগ্রাম
ছয়টি ছিদ্র দিয়ে সংগীতের সাতটি শুদ্ব স্বর: সা, রে (কর্ণাটকীতে রি), গ, ম, প, ধ ও নি ― সহজেই বাজানো যায়। বাঁশিতে সমস্ত ছিদ্র যখন বন্ধ করা থাকে, তখন তার মূলসুর (প) নির্গত হয়। বাঁশির বদ্ধ প্রান্ত থেকে সবচেয়ে দূরের ছিদ্রটি শুধু খোলা রাখলে, "ধ" সুরটি নির্গত হয়। অনুরূপে ওই ধারেরই দুটো ছিদ্র খুললে "নি", ধারের তিনটি খুললে "সা", চারটে খুলে দিল "রে", পাঁচটি হলে "গ", আর সবগুলি ছিদ্র খুললে "ম" সুর নির্গত হয়।
জ্যোতি বসু
অবসর জীবন
২০০৭ সালের ১৭ মার্চ কলকাতা বিশ্ববিদ্যালয় জ্যোতি বসুকে সাম্মানিক ডি. লিট. সম্মান প্রদান করে। ২০০৮ সালের ৪ সেপ্টেম্বর বাড়িতে পড়ে গিয়ে কপালে ও মাথায় আঘাত পান বসু। ৭ সেপ্টেম্বর ভর্তি হন হাসপাতালে। ১২ নভেম্বর আবার বাড়িতে পড়ে গিয়ে আহত হন বসু। ৭ ডিসেম্বর আর্জেন্টিনার প্রাক্তন ফুটবলার দিয়েগো মারাদোনা এসে তার সঙ্গে সৌজন্য সাক্ষাৎ করেন। ২০০৯ সালের ১৩ মে বাথরুমে পড়ে গিয়ে বাঁ পায়ে আঘাত পান বসু। জুন মাসে নির্বাচনী সাফল্যের পর মমতা বন্দ্যোপাধ্যায় তার সঙ্গে সৌজন্য সাক্ষাৎ করেন। ১২ জুলাই শ্বাসকষ্টজনিত সমস্যা নিয়ে ভর্তি হন অ্যাডভান্সড মেডিকেয়ার অ্যান্ড রিসার্চ ইনস্টিটিউটে (আমরি হসপিটাল)। সেবার সুস্থ হয়ে উঠেছিলেন বসু।
ভারতীয় বাঁশি
স্বরগ্রাম
গঠনের ওপর ভিত্তি করে প্রত্যেক বাঁশিরই শুদ্ধ "সা" (ষড়্‌জ)-এর সাপেক্ষে একটি মাত্রা বা স্কেল থাকে। বাঁশির দৈর্ঘ্য, ভিতরের ব্যাস এবং ছিদ্রের আকার-অবস্থানের প্রকৃতির ওপর মাত্রার বিভিন্নতা নির্ধারিত হয়। তাই বাদক তাঁর পছন্দমতো বাঁশি বেছে নানা মাত্রায় সুর তৈরি করতে পারেন। যে বাঁশিগুলি দৈর্ঘ্যে ছোটো, আর তার সবগুলি ছিদ্রই প্রায় সমান আকৃতির, সেগুলি সাধারণত G-স্কেলের হয়, আবার তুলনায় লম্বা বাঁশিগুলি C-স্কেলের হয়ে থাকে। বাদক ঠোঁট থেকে বায়ুর বেগ কমিয়ে বা বাড়িয়ে যথাক্রমে মন্দ্র সপ্তক (নিচের সমমেল) অথবা তার সপ্তক (উঁচু সমমেল) সৃষ্টি করতে পারেন।
জ্যোতি বসু
জীবনাবসান
নিউমোনিয়ায় আক্রান্ত হয়ে অসুস্থ হলে ২০১০ সালের ১ জানুয়ারি বসু বিধাননগরের অ্যাডভান্সড মেডিকেয়ার অ্যান্ড রিসার্চ ইনস্টিটিউটে (আমরি হসপিটাল) ভর্তি হন। ১৬ জানুয়ারি তার শারীরিক অবস্থা অত্যন্ত দুর্বল হয়ে পড়ে এবং তার একাধিক অঙ্গ বিকল হয়ে যেতে থাকে।  সতের দিনের দীর্ঘ অসুস্থতার পর ২০১০ সালের ১৭ জানুয়ারি ভারতীয় সময় সকাল ১১টা ৪৭ মিনিটে জ্যোতি বসুর জীবনাবসান হয়। তার দেহের সৎকার হয়নি - তিনি তার চোখ দান করে গেছেন; তার মরদেহ ব্যবহৃত হবে মেডিক্যাল কলেজের গবেষণায়। তার মৃত্যু উপলক্ষে পশ্চিমবঙ্গে ১৮ জানুয়ারি ২০১০ সোমবার সরকারি ছুটি পালিত হয়। ২০ জানুয়ারি তার শেষকৃত্য অনুষ্ঠিত হয়।
ভারতীয় বাঁশি
বাজানো
অন্যান্য বায়ুচালিত বাদ্যযন্ত্রের ন্যায়, বাঁশির ফাঁপা নলের ভিতরে থাকা বায়ুস্তম্ভের কম্পনের জন্যই এতে শব্দ সৃষ্টি হয়। উপরের ছিদ্রগুলি বিভিন্নভাবে ছেড়ে বা বন্ধ করে এই বায়ুস্তম্ভের দৈর্ঘ্যের হ্রাস-বৃদ্ধি করা হয়। আবার কোনো ছিদ্রকে অর্ধেক বন্ধ করে কড়ি কিংবা কোমল স্বর তৈরি করা যায়। ফুঁ-দেওয়ার ছিদ্রের দিকের প্রথম তিনটি ছিদ্র বন্ধ রাখলে "সা" (পাশ্চাত্য সংগীতে যার নাম "ডো") সুরটি নির্গত হয়। ঠোঁটে বায়ুর বেগ বদলে মন্দ্র কিংবা তার সপ্তক পৌঁছোনো যায়। ছিদ্রগুলিকে বন্ধ (বা অর্ধেক-বন্ধ) করার জন্য বাদক তাঁর আঙুলের ডগা কিংবা আঙুলের তলা ব্যবহার করতে পারেন।
জ্যোতি বসু
সম্মাননা
তাঁর মৃত্যুর পর বিচারপতি মুহাম্মদ হাবিবুর রহমানকে আহ্বায়ক করে বাংলাদেশে ২০১ সদস্যবিশিষ্ট "কমরেড জ্যোতি বসু স্মরণে নাগরিক পর্ষদ" গঠন করা হয়।
ভারতীয় বাঁশি
বহিঃসংযোগ
বাঁহী बांसुरी pnb:ونجلی
মুহিব্বুল্লাহ বাবুনগরী
মুহিব্বুল্লাহ বাবুনগরী (জন্ম: ১৫ ফেব্রুয়ারি ১৯৩৪) একজন বাংলাদেশি দেওবন্দি ইসলামি পণ্ডিত, রাজনীতিবিদ ও শিক্ষাবিদ। তিনি হেফাজতে ইসলাম বাংলাদেশের তৃতীয় ও বর্তমান আমীর এবং আল জামিয়াতুল ইসলামিয়া আজিজুল উলুম বাবুনগরের মহাপরিচালক। এছাড়াও তিনি ইসলামী ঐক্যজোট, বেফাকুল মাদারিসিল আরাবিয়া বাংলাদেশ ও আল হাইআতুল উলয়া লিল জামিআতিল কওমিয়া বাংলাদেশের নেতৃস্থানীয় পদে দায়িত্ব পালন করেছিলেন। তিনি বাংলাদেশে দেওবন্দ আন্দোলনের অন্যতম পথপ্রদর্শক হিসেবে বিবেচিত হন।
শিক্ষাজীবন
তার পিতার প্রতিষ্ঠিত আল জামিয়াতুল ইসলামিয়া আজিজুল উলুম বাবুনগরে তার প্রাথমিক শিক্ষার হাতেখড়ি হয়। এই মাদ্রাসায় ৮ বছর লেখাপড়া করার পর ১৯৪৯ সালে তিনি আল জামিয়াতুল আহলিয়া দারুল উলুম মুঈনুল ইসলাম হাটহাজারী মাদ্রাসায় ভর্তি হন। হাটহাজারী মাদ্রাসায় ২ বছর লেখাপড়া করে উচ্চশিক্ষা লাভের উদ্দেশ্যে ১৯৫২ সালে তিনি ভারতের দারুল উলুম দেওবন্দ চলে যান। ১৯৫৯ সালে দেওবন্দ মাদ্রাসায় দাওরায়ে হাদিস (স্নাতক) সম্পন্ন করে আরও এক বছর উচ্চতর হাদিস শাস্ত্র অধ্যয়ন করেন।
তার উল্লেখযোগ্য শিক্ষকদের মধ্যে হুসাইন আহমদ মাদানি অন্যতম। তিনি দেওবন্দ গমনের ৩ বছর পর মাদানি মৃত্যুবরণ করেন। মাদানির নিকট তিনি হেদায়ার ২য় খণ্ডটি পড়েছেন। এছাড়া তিনি সৈয়দ ফখরুদ্দিন আহমদের কাছে সহীহ বুখারী, ইব্রাহিম বলিয়াভির কাছে সহীহ মুসলিম ও সুনান আত-তিরমিজী, ফখরুল হাসান মুরাদাবাদীর কাছে সুনানে আবু দাউদ, জহির আহমদের কাছে তহাবী শরীফ এবং বশির আহমদের নিকট মুয়াত্তা মুহাম্মদ পড়েছেন।
কর্মজীবন
হেফাজতে ইসলাম বাংলাদেশের প্রতিষ্ঠালগ্ন থেকে তিনি নায়েবে আমীর ছিলেন। ২০২০ সালের ১৫ নভেম্বর তিনি সংগঠনটির প্রধান উপদেষ্টা নির্বাচিত হন। ২০২১ সালের ১৯ আগস্ট জুনায়েদ বাবুনগরীর মৃত্যুর পর তিনি সংগঠনটির আমীর নির্বাচিত হন।
রাজনীতি
তিনি সৈয়দ ফজলুল করিমের জীবদ্দশায় ইসলামী শাসনতন্ত্র আন্দোলনের প্রেসিডিয়াম সদস্য ছিলেন। ফজলুল হক আমিনীর জীবদ্দশায় তিনি ইসলামী ঐক্যজোট এবং ইসলামী আইন বাস্তবায়ন কমিটির সাথে সম্পৃক্ত ছিলেন। পরবর্তীতে তিনি ইসলামী ঐক্যজোটের সহ-সভাপতি নির্বাচিত হন। বাংলাদেশ আওয়ামী লীগের সাথে সখ্যতার অভিযোগ এনে ২০১৮ সালে তিনি ঘোষণা দিয়ে এই সংগঠন থেকে পদত্যাগ করেন।
ইয়ারা (গায়িকা)
কার্লা নাজিহ আল-বেরকাশি (كارلا نزيه البرقاشي; জন্ম ১ জুন, ১৯৮৩), ইয়ারা (يارا) নামে পরিচিত, একজন লেবাননী পপ সঙ্গীতশিল্পী। তিনি ১৯৯৮ সালে এলবিসি "কাস এল-নোজুম" এ সম্প্রচারিত সঙ্গীত প্রতিযোগিতা জিতেছিলেন যার জন্য তিনি "আওয়েদাক" গান গেয়ে নাম করেছিলেন। তিনি লেবাননের সুরকার তারেক আবু জাউদেহ আবিষ্কার করেছিলেন। তারেক তার প্রযোজক হন, এবং তার মঞ্চের নাম "ইয়ারা" বেছে নেন।
২০২২ মোরবি সেতু বিপর্যয়
ভারতের গুজরাত রাজ্যের মোরবিতে মাচ্ছু নদী অতিক্রমকারী একটি ১৪৩ বছর বয়সী ঝুলন্ত সেতু ২০২২ সালের ৩০শে অক্টোবর সন্ধ্যা ৬টা ৪০ মিনিটে কয়েক শত লোকের সহ ভেঙে পড়েছিল। মোট ১৪০ জনের মৃত্যুর খবর পাওয়া গেছে, এবং ১৮০ জনেরও বেশি ব্যক্তিকে উদ্ধার করা হয়েছে, এখনও বহু মানুষ নিখোঁজ রয়েছে। এনডিআরএফ দ্রুতার সঙ্গে উদ্ধার অভিযান শুরু করেছিল, পরে উদ্ধার অভিযানে সেনাবাহিনী, নৌবাহিনী ও বিমান বাহিনীর সঙ্গে যোগ দিয়েছিল। উদ্ধার অভিযানে পুলিশ, সামরিক বাহিনী ও বিপর্যয় মোকাবিলা দল মোতায়েন করা হয়েছে।
জিও এন্টারটেইন্টমেন্ট
জিও এন্টারটেইন্টমেন্ট অথবা জিও ড্রামা হল জিও টেলিভিশন নেটওয়ার্ক মালিকানাধীন ২০০২ সালের মে মাসে প্রতিষ্ঠিত একটি পাকিস্তানি সাধারণ বিনোদনমূলক টেলিভিশন চ্যানেল। চ্যানেলটির পরীক্ষামূলক সম্প্রচার পিএএস ১০ ডিজিটাল ফরমেটে ২০০২ সালে আগস্টে শুরু করা হয় এবং পরবর্তীতে ২০০২ সালের ১লা অক্টোবরে জিও এন্টারটেইন্টমেন্ট নাম নিয়ে নিয়মিত সম্প্রচার শুরু করেছিল।
অনুষ্ঠানমালাসমূহ
জিও এন্টারটেইন্টমেন্টের চলমান অনুষ্ঠানমালার তালিকা:
বিতর্ক
২০১৪ সালের মে মাসে জিও এন্টারটেইন্টমেন্টে সম্প্রচারিত সকালের অনুষ্ঠান জাগো ওঠো পাকিস্তান ধর্মহীন কন্টেন্টের জন্য পাকিস্তান ইলেক্ট্রনিক মিডিয়া রেগুলেটরি অথরিটি কর্তৃক নিষিদ্ধ করা হয়।
সিজেএফবি পারফরম্যান্স পুরস্কার
সিজেএফবি পারফরম্যান্স পুরস্কার (কালচারাল জার্নালিস্টস ফোরাম অফ বাংলাদেশ) হচ্ছে একটি বাংলাদেশী চলচ্চিত্র এবং সংগীত পুরস্কার। এটি ২০০০ সালে প্রথম শুরু হয় এবং ২০১৬ সালের ১৯ ডিসেম্বর ঢাকার বসুন্ধরা কনভেনশন সিটি হলে এটির ১৬তম আসর অনুষ্ঠিত হয়। এটি প্রতিষ্ঠার পর থেকে ইউরো নামের একটি পানীয় সংস্থা এটি স্পনসর করে এবং কখনও কখনও একে ইউরো-কোলা সিজেএফবি পারফরম্যান পুরস্কার হিসাবে অভিহিত করা হয়।
বিভাগ
(কিছু বিভাগ অনিয়মিত)
১১তম সিজেএফবি পারফরম্যান্স পুরস্কার
১১তম ইউরো-সিজেএফবি পারফরম্যান্স পুরস্কার বিজয়ীরা হলেন
১২তম সিজেএফবি পারফরম্যান্স পুরস্কার
ইউরো-সিজেএফবি পারফর্মেন্স অ্যাওয়ার্ড ২০১০ বিজয়ীরা হলেন
১৪তম সিজেএফবি পারফরম্যান্স পুরস্কার
১৪তম সিজেএফবি পারফরম্যান্স পুরস্কার ২০১২ বিজয়ীরা হলেন
১৬তম সিজেএফবি পারফরম্যান্স পুরস্কার
১৬তম ইউরো-সিজেএফবি পারফরম্যান্স অ্যাওয়ার্ড বিজয়ীরা হলেন
ভারতের সামরিক বাহিনী
ভারতের সামরিক বাহিনী বলতে বোঝায় ভারতীয় সেনাবাহিনী, ভারতীয় নৌবাহিনী ও ভারতীয় বিমানবাহিনী এবং একাধিক অন্যান্য আন্তঃ-পরিষেবাদাতা সংস্থাকে নিয়ে গঠিত ভারতীয় প্রজাতন্ত্রের সামরিক বাহিনীকে।
ভারতের সামরিক বাহিনীতে মোট ১,৩২৫,০০০ জন নিয়মিত সেনা, ১,১৫৫,০০০ জন সংরক্ষিত সেনা, এবং ১,২৯৩,৩০০ জন আধাসামরিক সেনা রয়েছে। ভারতের সামরিক বাহিনীর সর্বমোট সেনা জওয়ানের সংখ্যা ৩,৭৭৩,৩০০ জন। ২০০৬ সালের হিসেব অনুযায়ী, ভারতের সামরিক বাহিনী গণপ্রজাতন্ত্রী চীনের পরেই বিশ্বের তৃতীয় বৃহত্তম সামরিক বাহিনী। ভারতীয় উপকূলরক্ষী বাহিনী, কেন্দ্রীয় বাহিনী এবং স্ট্রাটেজিক ফোর্সেস কম্যান্ড সেনাবাহিনীর প্রধান সহকারী বাহিনী। ভারতের সরকারি প্রতিরক্ষা বাজেট ৩২ বিলিয়ন মার্কিন ডলার। তবে সামরিক খাতে আরও অনেক অর্থ ব্যয়িত হয়ে থাকে। বর্তমানে সেনাবাহিনীর ব্যাপক সম্প্রসারণ ও আধুনিকীকরণের কাজ চলছে। ভারতীয় সামরিক বাহিনী সক্রিয়ভাবে সামরিক মহাকাশ কর্মসূচির পরিকল্পনাও গ্রহণ করেছে। এছাড়া ভারতের সামরিক বাহিনী একটি মিশাইল প্রতিরক্ষা শিল্ড ও পারমাণবিক ট্রায়াড ক্ষমতাও গড়ে তুলছে। ভারতের সামরিক বাহিনীর ভাণ্ডারে পরমাণু অস্ত্র, কম ও মাঝারি দুরত্বের ব্যালিস্টিক মিশাইল এবং পারমাণবিক অস্ত্র বহনক্ষম বিমান ও নৌযান রয়েছে।
ভারতের সেনা, নৌ ও বিমানবাহিনীর লক্ষাধিক কর্মচারীর নিজস্ব ব্যবহারের জন্য ৯,৯৭০.১৬ কোটি টাকা ব্যয়ে একটি ডেডিকেটেড, উচ্চ নিরাপত্তাযুক্ত, স্টেট-অফ-দি-আর্ট অপটিক্যাল ফাইবার কেবল (ওএফজি) নেটওয়ার্ক গড়ে তোলা হচ্ছে। ভারতীয় সামরিক বাহিনীই কেবল এই নেটওয়ার্ক ব্যবহার করবে।
সামরিক ইতিহাস
thumb|left| মৌর্য সাম্রাজ্য সর্বাধিক প্রসারিত হয়েছিল [[মহামতি অশোক|মহামতি অশোকের রাজত্বকালে।]] thumb|left|[[প্রথম রাজেন্দ্র চোল|প্রথম রাজেন্দ্র চোলের রাজত্বকালে (১০৩০ খ্রি.) চোল সাম্রাজ্যের বিস্তার।]]
ভারতের সামরিক ইতিহাস কয়েক হাজার বছরের প্রাচীন। এদেশের প্রথম সেনাবাহিনীর উল্লেখ পাওয়া যায় বেদে। সেনাবাহিনীর উল্লেখ আছে রামায়ণ ও মহাভারত মহাকাব্যদুটিতেও। প্রাচীন ও মধ্যযুগীয় ভারতে একাধিক শক্তিশালী রাজ্য ও সাম্রাজ্য গড়ে উঠেছিল। এগুলি হল: ষোড়শ মহাজনপদ, রাজপুত, মৎস্য রাজ্য, শিশুনাগ সাম্রাজ্য, গঙ্গারিডাই সাম্রাজ্য, নন্দ সাম্রাজ্য, মৌর্য সাম্রাজ্য, শুঙ্গ সাম্রাজ্য, খারবেল সাম্রাজ্য, কুনিন্দ রাজ্য, চোল সাম্রাজ্য, চের সাম্রাজ্য, পাণ্ড্য সাম্রাজ্য, সাতবাহন সাম্রাজ্য, পশ্চিম সত্রপ সাম্রাজ্য, কুষাণ সাম্রাজ্য, বাকাটক সাম্রাজ্য, কলভ্র রাজ্য, গুপ্ত সাম্রাজ্য, পল্লব সাম্রাজ্য, কদম্ব সাম্রাজ্য, পশ্চিম গঙ্গ রাজ্য, বিষ্ণুকুণ্ডিনা সাম্রাজ্য, চালুক্য সাম্রাজ্য, হর্ষ সাম্রাজ্য, শাহী রাজ্য, পূর্ব চালুক্য রাজ্য, প্রতিহার সাম্রাজ্য, পাল সাম্রাজ্য, রাষ্ট্রকূট সাম্রাজ্য, পরমার রাজ্য, যাদব সাম্রাজ্য, সোলাঙ্কি রাজ্য, পশ্চিম চালুক্য সাম্রাজ্য, হোয়সল সাম্রাজ্য, সেন সাম্রাজ্য, পূর্ব গঙ্গ সাম্রাজ্য, কাকতীয় রাজ্য, কলচুরি সাম্রাজ্য, দিল্লি সুলতানি, দাক্ষিণাত্য সুলতানি, অহোম রাজ্য, বিজয়নগর সাম্রাজ্য, মহীশূর রাজ্য, মুঘল সাম্রাজ্য, শিখ সাম্রাজ্য, মারাঠা সাম্রাজ্য ইত্যাদি। প্রাচীন ভারতের ধনুর্বিদ্যা ও মার্শাল আর্ট সাধারণত ধনুর্বেদ নামে পরিচিত ছিল।
ভারতের নৌ-ইতিহাস পাঁচ হাজার বছরের প্রাচীন।   ২৩০০ খ্রিষ্টপূর্বাব্দ নাগাদ অধুনা গুজরাত উপকূলের ম্যানগ্রোল বন্দরের কাছে সিন্ধু সভ্যতার লোথালে দেশের প্রথম টাইডাল ডকটি গড়ে উঠেছিল।  ১৫০০ খ্রিষ্টপূর্বাব্দে রচিত ঋগ্বেদে বরুণকে সমুদ্রপথ সম্পর্কে অবগত বলে উল্লেখ করা হয়েছে। এই গ্রন্থে নৌ-অভিযানেরও বর্ণনা রয়েছে। প্লব নামে জাহাজের একপ্রকার পার্শ্বপক্ষের উল্লেখ পাওয়া যায়, যা ঝড়ের মধ্যে জাহাজকে স্থির রাখতে সাহায্য করত। খ্রিষ্টীয় চতুর্থ ও পঞ্চম শতাব্দীতে মৎস্য যন্ত্র নামে একপ্রকার কম্পাসের ব্যবহারও প্রচলিত ছিল।
খ্রিষ্টপূর্ব চতুর্থ শতাব্দীতে মৌর্য সাম্রাজ্যের অধীনে দেশের প্রথম সুসংহত নৌবাহিনী গড়ে ওঠে। চন্দ্রগুপ্ত মৌর্যের প্রধানমন্ত্রী কৌটিল্যের অর্থশাস্ত্র গ্রন্থের একটি অধ্যায়ে নৌ-অধ্যক্ষ-এর অধীনস্থ একটি পূর্ণাঙ্গ বিভাগের বর্ণনা পাওয়া যায়। এই গ্রন্থে নৌ দ্বীপান্তরগমনম্ শব্দটি এবং বৌধায়ন ধর্মসূত্র নামক বৌদ্ধগ্রন্থে সমুদ্রসাম্যনম শব্দটি থেকে সেযুগে নৌ-অভিযানের অস্তিত্বের কথা জানা যায়।
কয়েক শতাব্দীকাল ধরে সমুদ্রপথে ভারতের সঙ্গে অন্যান্য দেশের বাণিজ্য চলত। এমনকি অন্যান্য দেশের উপর ভারতীয় সংস্কৃতির প্রভাব বিস্তারের ক্ষেত্রেও প্রধান ভূমিকাটি গ্রহণ করেছিল এই সমুদ্রপথগুলিই। মৌর্য, সাতবাহন, চোল, বিজয়নগর, কলিঙ্গ, মারাঠা ও মুঘলদের শক্তিশালী নৌবাহিনীর অস্তিত্ব ছিল। চোলদের সমুদ্রবাণিজ্য ও সমুদ্রাভিযানের পরিধি প্রশস্ত হয়েছিল চীন ও দক্ষিণ-পূর্ব এশিয়া পর্যন্ত।
১৮৫৭-১৯৪৭ সময়পর্ব
ঔপনিবেশিক যুগে ব্রিটিশ শাসকগোষ্ঠী ব্রিটিশ ভারতীয় নৌবাহিনী প্রতিষ্ঠা করেন। ১৯২৮ সালে রয়্যাল ইন্ডিয়ান মেরিনে ইঞ্জিনিয়ার অফিসার হিসেবে যোগ দেন সাব-লেফটানেন্ট ডি. এন. মুখার্জি। তিনিই প্রথম ভারতীয় যাঁকে কমিশন অনুমোদন করা হয়েছিল। ১৯৪৬ সালে ব্রিটিশ ভারতীয় নৌবাহিনীর নাবিকেরা বিদ্রোহ ঘোষণা করেন। ব্রিটিশ ভারতীয় নৌবিদ্রোহ নামে পরিচিত এই বিদ্রোহ সারা ভারতে ব্যপ্ত হয়। ৭৮টি জাহাজ, ২০টি বন্দর প্রতিষ্ঠান ও ২০,০০০ নাবিক এই বিদ্রোহে অংশ নিয়েছিলেন। ১৯৫০ সালের ২৬ জানুয়ারি ব্রিটিশ ভারতীয় নৌবাহিনীর নতুন নামকরণ হয় ভারতীয় নৌবাহিনী। এর জাহাজগুলি ভারতীয় যুদ্ধজাহাজ বা ইন্ডিয়ান ন্যাভাল শিপস (আইএনএস) নামে পরিচিত হয়। ১৯৫৮ সালের ২২ এপ্রিল ভাইস অ্যাডমিরাল আর. ডি. কাটারি প্রথম ভারতীয় হিসেবে নৌ-সেনাধ্যক্ষের পদে বৃত হন। এছাড়াও ভারতের অন্যতম বিমান রাফাল ।
ভারতীয় ব্যালিস্টিক মিশাইল প্রতিরক্ষা কর্মসূচি
হল একটি মিশাইল যা সর্বত্র যেতে সক্ষম
বহিঃসংযোগ
Armed forces, a forgotten lot: A debate by NDTV.com
ডিলে
বিলম্ব (ল্যাটিন থেকে: dilatio) উল্লেখ করতে পারে হয়ত:
রাঘদী ইউনিয়ন
রাঘদী ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
ইকলস সিল্কাই
ইকলস সিল্কাই হল এক প্রকার মথ প্রজাতি। এটি স্যাটারনিডাই পরিবারের সদস্য। এটি ফ্রেঞ্চ গায়ানায় পাওয়া যায়। ২০১১ সালে মথটি বর্ণিত হয়। এর বর্ণনা দেন প্রাণীবিজ্ঞানী ব্রেচলিন এবং মেস্টার।
কুইন্সি প্রোমেস
কুইন্সি আন্তন প্রোমেস (জন্ম: ৪ জানুয়ারি ১৯৯২) হলেন একজন ডাচ পেশাদার ফুটবলার যিনি এরেডিভিসির ক্লাব আয়াক্স এবং নেদারল্যান্ডস জাতীয় দলের হয়ে একজন ফরোয়ার্ড হিসাবে খেলেন।
প্রোমেস ২০১১ সালে এফসি টুয়েন্টের সাথে তার ক্যারিয়ার শুরু করেছিলেন, যেখানে তিনি ২০১৪ সালের গ্রীষ্মে রুশ ক্লাব স্পার্তাক মস্কোয় যাওয়ার আগে তিনটি মৌসুম কাটিয়েছিলেন। স্পার্তাকের হয়ে রুশ প্রিমিয়ার লিগ চ্যাম্পিয়ন হওয়ার মাধ্যমে ২০১৭ সালে প্রোমেস তার প্রথম বড় সম্মান অর্জন করেছিলেন। তিনি ২০১৭ সালে রাশিয়ার সেরা ফুটবলার নির্বাচিত হয়েছিলেন এবং রুশ প্রিমিয়ার লিগের সর্বোচ্চ গোলদাতা হিসাবে ২০১৭–১৮ মৌসুম শেষ করেছিলেন। তিনি সর্বমোট ১৩৫টি ম্যাচ খেলেছিলেন এবং স্পার্তাকের হয়ে চার বছরে মোট ৬৬টি গোল করেছেন। তিনি ২০১৮ সালে স্পেনীয় ক্লাব সেভিয়ার হয়ে ২০ মিলিয়ন ইউরোর বিনিময়ে যোগদান করেছিলেন। ২০১৯ সালের গ্রীষ্মে তিনি তার বাল্যকালীন ক্লাব আয়াক্সের সাথে একটি চুক্তি স্বাক্ষর করে নেদারল্যান্ডসে ফিরে আসেন।
২০১৪ সালে, তিনি ২–০ ব্যবধানে ফ্রান্সের বিরুদ্ধে এক প্রীতি ম্যাচে অভিষেক করেছিলেন।
অর্জন
স্পার্তাক মস্কো
মেডিক্যাল অ্যাসিস্ট্যান্ট ট্রেনিং স্কুল
মেডিক্যাল অ্যাসিস্ট্যান্ট ট্রেনিং স্কুল বাংলাদেশের স্বাস্থ্য অধিদফতরের অধীনস্থ একটি প্রতিষ্ঠান। এটিকে সংক্ষেপে ম্যাটস বলা হয়। সরকারি ও বেসরকারি মিলিয়ে বর্তমানে বাংলাদেশের ট্রেনিং স্কুলের সংখ্যা ২০৯। বর্তমানে স্বাস্থ্য অধিদফতরের আওতাধীন সরকারি ৯টি মেডিকেল অ্যাসিস্ট্যান্ট ট্রেনিং স্কুল রয়েছে। এসব স্কুলে ২০১৯ সালের তথ্যে ৭০ হাজার শিক্ষার্থী অধ্যয়নরত।
বিবরণ
বাংলাদেশের পঞ্চবার্ষিক পরিকল্পনা (১৯৭৩-৭৮) অনুযায়ী জনগণের স্বাস্থ্য ও পরিবার পরিকল্পনার সেবার লক্ষ্য নিয়ে ১৯৭৬ সালে সরকার বাংলাদেশ রাষ্ট্রীয় চিকিৎসা অনুষদের অধীনে তিন বছর মেয়াদি ডিপ্লোমা কোর্স চালু করে পরবর্তীতেত এটি চার বছর মেয়াদি করা হয়। এটি বাংলাদেশের রাষ্ট্রীয় চিকিৎসা অনুষদের কারিকুলাম অনুসরণ করে।
শিক্ষাক্রম
এ প্রতিষ্ঠানের একজন শিক্ষার্থী চার বছর ধরে এমবিবিএস কোর্সের প্রায় সব বিষয় যেমন মাইক্রোবায়োলজি, প্যাথলজি, ফিজিওলজি, অ্যানাটমি, মেডিসিন ও পেডিয়াট্রিক, গাইনেকোলোজি ও অবস্টেট্রিক্স, বেসিক সার্জারি, জনস্বাস্থ্য সহ বিভিন্ন প্যারাক্লিনিক্যাল ও ক্লিনিক্যাল বিষয়গুলো অধ্যয়ন করে।
অথোরেন পুরপুরাসেন্স
অথোরেন পুরপুরাসেন্স হল স্যাটারনিডাই পরিবারের মথের একটি প্রজাতি। এর দুটি উপপ্রজাতি আছে।
আবাসস্থল
প্রজাতিটি বেলিজ এবং ফ্রেঞ্চ গায়ানা এবং মেক্সিকো থেকে বলিভিয়া পর্যন্ত পাওয়া যায়।
লালসোট
লালসোট (Lalsot) ভারতের রাজস্থান রাজ্যের দাউসা জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৯৮ মিটার (৯৭৭ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে লালসোট শহরের জনসংখ্যা হল ২৮,২৭৮ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৫৯%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে লালসোট এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
ট্রিলিয়াম
ট্রিলিয়াম (trillium, wakerobin, tri flower, birthroot, birthwort) হচ্ছে ৪০-৫০টি প্রজাতির শীতপ্রধান এলাকার; মূলত উত্তর আমেরিকা ও এশিয়ার একটি গণের নাম। এটা আগে Trilliaceae পরিবারের অন্তর্ভুক্ত ছিল, বর্তমানে এটা ‘Melanthiaceae’ পরিবারের বহুবর্ষজীবি গুল্ম জাতীয় গাছ। দীর্ঘ শীতের পর পাতাঝরা বনের মাঝে এরা সাদা ফুল ফুটিয়ে সাদা কার্পেট বানিয়ে ফেলে, বনের সৌন্দর্য যেন সহস্র গুণ বাড়িয়ে দেয়।
রাইজোম দিয়ে এরা বংশবিস্তার করে। অদ্ভুত এদের বিন্যাস, সবকিছুই সংখ্যা ৩ এর সন্নিবেশে, তিনটি পাতা, তিনটি উপবৃতি, তিনটি পাঁপড়ি এবং এই বিন্যাস থেকেই।গণের নাম 'ট্রিলিয়াম' এসেছে । এদের কে "ট্রিনিটি ফ্লাওয়ার”ও বলা হয়। ফুলগুলো কান্ডের এতটাই কাছে জন্মে থাকে (sessile) যে, গাছ থেকে ফুল উঠানোর সময় গাছের সবুজ মঞ্জুরিপত্র পাতাশুদ্ধ উঠে আসতে পারে এবং এতে করে গাছটির খাদ্য তৈরি (ফটোসিন্থেসিস) করার মত গুরুত্বপূর্ণ অংশের কিছুই আর অবশিষ্ট থাকে না, ফলে গাছটি খাদ্যের অভাবে বিলুপ্তও হয়ে যেতে পারে। এ জন্য একে ‘fragile’ স্পিসিসও বলা হয়।
ট্রিলিয়াম ফুল সাধারণত সাদা, লাল, গোলাপি, এবং হলুদ রংয়ের হয়ে থাকে। বসন্তের শেষ থেকে পরের গ্রীষ্মকাল অবধি এর ফুল ফুটে থাকে, খুব অল্প সময়ের জন্য। এর বীজে শাস (oily elaiosomes) জড়িয়ে থাকে। এটা পিঁপড়া খুব পছন্দ করে। এজন্য পিঁপড়ার মাধ্যমে এই গাছ ছড়িয়ে পড়ে।
এদের কিছু কিছু প্রজাতি অবলুপ্তপ্রায় এবং এজন্য কোন কোন এলাকায় এদেরকে আইন করে সংরক্ষণ করা হয়েছে।
সাদা ট্রিলিয়াম আমেরিকার “ওহাইয়ো” স্টেট এবং কানাডার অন্টারিও প্রদেশের জাতীয় ফুল।
প্রজাতিসমূহ
, the World Checklist of Selected Plant Families accepted 44 species:
A number of hybrids are also known:
আউটলুক.কম
আউটলুক.কম মাইক্রোসফটের একটি মুক্ত ওয়েবমেইল সেবা। এটি পুরনো মেইল সেবাগুলোর একটি। ১৯৯৬ সালে সাবীর ভাটিয়া এবং জ্যাক স্মিথ মাউন্টেইন ভিউ, ক্যালিফোর্নিয়াতে হটমেইল নামে একটি ওয়েবমেইল চালু করেন। মাইক্রোসফট ১৯৯৭ সালে প্রায় ৪০ কোটি ডলারে এটি অধিগ্রহণ করে এবং হটমেইল নামে চালু করে। পরে উইন্ডোজ লাইভের অংশ হিসাবে উইন্ডোজ লাইভ হটমেইল নামে চালু করা হয়। এর সর্বশেষ সংস্করণ ছাড়া হয় ২০১১ সালে। ২০১১ সালের হিসাব অনুযায়ী, মাসিক ব্যবহারকারী ৩৬ কোটি। এটি ৩৬টি ভাষায় পাওয়া যায়। ২০১৩ সালে হটমেইলকে আউটলুক.কম দ্বারা প্রতিস্থাপিত করা হয়।
স্পেকট্রাম (উটাহ)
স্পেকট্রাম হল উটাহের সেন্ট জর্জ ভিত্তিক একটি দৈনিক পত্রিকা।
আউটলুক.কম
হটমেইলের যাত্রা
সাবীর ভাটিয়া এবং জ্যাক স্মিথ মিলে হটমেইল প্রতিষ্ঠা করেন এবং রকেটমেইল (পরে ইয়াহু! মেইল)-এর সাথে প্রথম ইন্টারনেটে মেইল সেবা চালু করেন। এটি ৪ জুলাই, ১৯৯৬ সালে মার্কিন যুক্তরাষ্ট্রের স্বাধীনতা দিবসে চালু করেন, আইএসপি ভিত্তিক মেইলসেবা থেকে মুক্তি দিয়ে, এবং বিশ্বের যেকোনো স্থান থেকে ইনবক্সে অ্যাক্সেস করার ক্ষমতা দিয়ে। প্রথম বিনামূল্যে স্টোরেজ সীমা ছিল ২ মেগাবাইট। ১৯৯৭ সালের ডিসেম্বরের মধ্যে বায়বহারকারীর সংখ্যা দাঁড়ায় ৮৫ লক্ষ
স্পেকট্রাম (উটাহ)
ফেব্রুয়ারি, ২০১৮-এ মেলিসা গ্যালব্রাইথ, সাংবাদিক, যিনি এর আগে সহকারী বার্তা সম্পাদক হিসাবে কাজ করেছিলেন, স্টিভ কিগিন্সের জায়গায় সম্পাদক হিসাবে প্রতিস্থাপন করা হয়েছিল।
আউটলুক.কম
এমএসএন হটমেইল
১৯৯৭ সালে হটমেইল মাইক্রোসফটের কাছে প্রায় ৪০ কোটি ডলারে বিক্রি হয় এবং এটি মাইক্রোসফট নেটওয়ার্ক-এ যুক্ত হয়। হটমেইল খুব দ্রুত জনপ্রিয়তা অর্জন করে এবং ফেব্রুয়ারি, ১৯৯৯ সালে প্রায় ৩ কোটি সক্রিয় গ্রাহক নিয়ে বিশ্বের বড় ওয়েবমেইল সেবায় পরিনত হয়।
স্পেকট্রাম (উটাহ)
২০০০ সালে টরন্টো ভিত্তিক থমসন কর্পোরেশন স্পেকট্রাম গ্যানেটের কাছে বিক্রি করেছিল।
আউটলুক.কম
আউটলুক.কমে পরিবর্তন
আউটলুক.কম প্রথম ছাড়া হয় ৩১ জুলাই, ২০১৩
নিবন্ধন
নিবন্ধনের সময় গ্রাহক যেকোন একটি নাম পছন্দ করতে পারে (@outlook.com বা @hotmail.com).
বইভাঙা
বইভাঙা (Bookbreaking) হল বই থেকে পৃষ্ঠা (মূলত মানচিত্র বা চিত্রধারী বইয়ের) ছেঁড়ার দীর্ঘদিনের অভ্যাস। বিশেষ করে দুর্লভ বইয়েই এ ধরনের কাজ করা হয়। বইভাঙা কাজটিকে অনুপ্রাণিত করা হয় বাজার কর্তৃক কারণ কিছু মানচিত্র বা চিত্র বই থেকে বের করে বিক্রয় করলে অধিক দাম পাওয়া যায়। প্রায়শই এটি ঘটে কারণ বই সংগ্রাহকেরা একটু পুরাতন বইয়ের ছোট সমস্যা এমন কঠোরভাবে দেখে যে সেগুলো বিক্রয়-অযোগ্য হয়ে পড়ে। ১৯৭০ বা ১৯৮০ সালের দিকে এই ধরনটি চালু হয়ে যায় কারণ পুরানো খোদাই গুলির মূল্য এবং বিশেষ করে পুরাতন মানচিত্রের মূল্য ঐ মানচিত্র/চিত্রধারী বইয়ের চেয়ে বেশি ছিল। তবে এত বেশি বইভাঙা চলতে থাকে যে পুরাতন বইয়ের দাম এখন ততটাই বেড়ে গেছে। বই-সংগ্রাহকেরা আরো বাস্তববুদ্ধিসম্পন্ন হয়েছে এবং তারা বইয়ের সামাণ্য সমস্যাগুলোকে ততটা গুরুত্ব দেয়না।
অথোরেন ভেরানা
অথোরিন ভেরানা হল মথের একটি প্রজাতি। এটি লেপিডোপ্টেরা বর্গের স্যাটারনিডাই পরিবারের সদস্য। ১৯০০ সালে মথটি বর্ণিত হয়। এর বর্ণনা দেন প্রাণীবিজ্ঞানী হাউস।
বইভাঙা
বইভাঙা বা বুকব্রেকিং পুরোপুরি চুরি করা অর্থে ব্যবহৃত হয়না কারণ বই যারা ছেঁড়ে (বুকব্রেকার) তারা সেই অর্থে কিন্তু বইটির মালিক হননা। এই ধরনের বহু ঘটনা ঘটেছে বিভিন্ন দুর্লভ দেশের গ্রন্থাগারে ঘটেছে।
বাংলাদেশ রপ্তানি প্রক্রিয়াকরণ এলাকা কর্তৃপক্ষ
থাম্ব|বাংলাদেশ রপ্তানি প্রক্রিয়াকরণ এলাকা কর্তৃপক্ষের পরিচয়-প্রতীক (লোগো) বাংলাদেশ রপ্তানি প্রক্রিয়াকরণ এলাকা কর্তৃপক্ষ বা বেপজা বাংলাদেশের রপ্তানি প্রক্রিয়াকরণ অঞ্চলসমূহের নিয়ন্ত্রণকারী সংস্থা।
টম
টম (ইংরেজি: Tom) হলো টম এ্যান্ড জেরি নামক সিরিজের একটি কাল্পনিক চরিত্র। এর স্রষ্টা উইলিয়াম হ্যানা এবং জোসেফ বারবেরা । টম নীল বা ধূসর রং এর পৌষ্য ছোট কানের বিড়াল। ১৯৪০ সালের অ্যানিমেটেড সর্ট পুশ গেটস দ্য বুট এ প্রথম টমকে দেখা যায় । সর্টে টম জেসপার নামে পরিচিত ছিল ।
বাংলাদেশ রপ্তানি প্রক্রিয়াকরণ এলাকা কর্তৃপক্ষ
বিনিয়োগ আকর্ষণ, পণ্যের বৈচিত্র্যায়নের মাধ্যমে রপ্তানি বৃদ্ধি, কর্মসংস্থান সৃষ্টি প্রভৃতি উদ্দেশ্যে বাংলাদেশে রপ্তানি প্রক্রিয়াকরণ (বা প্রক্রিয়াজাতকরণ) অঞ্চলগুলির যাত্রা শুরু হয়। বর্তমানে দেশের বিভিন্ন প্রান্তে সরকারি উদ্যোগে স্থাপিত ৮টি রপ্তানি প্রক্রিয়াকরণ অঞ্চল প্রতিষ্ঠালগ্ন থেকে কাঙ্ক্ষিত লক্ষ্য অর্জনে নিরলসভাবে কাজ করে যাচ্ছে।
বাংলাদেশ রপ্তানি প্রক্রিয়াকরণ এলাকা কর্তৃপক্ষ বাংলাদেশের প্রধানমন্ত্রীর কার্যালয়ের অধীনে পরিচালিত একটি স্বায়ত্বশাসিত সংস্থা। প্রতিষ্ঠালগ্ন থেকেই সংস্থাটি “এশিয়ার সর্বাপেক্ষা নিম্ন ব্যয়ের উৎপাদন ক্ষেত্র” হিসেবে পরিচিতি নিয়ে দেশী-বিদেশী বিনিয়োগ আকর্ষণে সফলতার সাথে দীর্ঘ পথ অতিক্রম করেছে। বর্তমানে বিশ্বব্যাপী বাংলাদেশ রপ্তানি প্রক্রিয়াকরণ এলাকা কর্তৃপক্ষ বিনিয়োগের সুবর্ণভূমি হিসেবে প্রশংসিত হচ্ছে। শুধু তাই নয়, বাংলাদেশের রপ্তানি প্রক্রিয়াকরণ অঞ্চলসমূহ এখন বিশ্ব বাজারে একটি মার্কা এবং বাংলাদেশ রপ্তানি প্রক্রিয়াকরণ এলাকা কর্তৃপক্ষ এখন দেশের একটি অন্যতম সফল সংস্থা।
লক্ষ্মণ দাস
লক্ষ্মণ দাস (Laxman Das) একজন কুস্তিগীর, ভার উত্তোলক, সার্কাস অভিনেতা এবং রয়েল পাকিস্তান সার্কাসের প্রতিষ্ঠাতা ছিলেন। ১৯৭১ সালে বাংলাদেশে মুক্তিযুদ্ধের সময় গণহত্যায় পাকিস্তান সেনাবাহিনী তাকে হত্যা করে।
প্রাথমিক ও কর্মজীবন
লক্ষ্মণ দাসের জন্ম বৃহত্তর বরিশাল জেলার উত্তর পারলদী গ্রামে, বর্তমানে এটি বরিশাল জেলার গৌরনদী উপজেলায় । পেশা জীবনের শুরুর দিকে দাস ছিলেন খ্যাতনামা কুস্তীগির এবং ভারোত্তোলনকারী। তিনি কিছুটা জাদু দেখাতেও জানতেন। তিনি স্কুল-কলেজে বিনা পারিশ্রমিতে কৌতুক করতেন। তার মামা তাকে লায়ন সার্কাসে ভর্তি করান। লায়ন সার্কাসে লক্ষ্মণ দাস দাঁত ব্যবহার করে লোহার রড কাটা, ঘাড় ব্যবহার করে লোহার রড বাঁকানো, ভারোত্তোলন, জ্যাভেলিন নিক্ষেপ করা এবং ডেগার বোর্ডের মতো বিরল অভিনয় করেছিলেন। ১৯৪৮ সালে লক্ষ্মণ দাস রয়্যাল পাকিস্তান সার্কাস নামে পরিচিত একটি নিজস্ব সার্কাস গঠন করেছিলেন।
মৃত্যু
দাস পরিবার কোডালধোয়া গ্রামের কাছে কেতনার বিলে নৌকায় থাকতে শুরু করেন।  জুনে, পাকিস্তান সেনাবাহিনী কোডালধোয়া আক্রমণ করেছিল। সৈন্যরা যখন নৌকায় দাস পরিবারের পিছনে আক্রমণ করে, তখন তারা পালানোর জন্য পানিতে ঝাঁপিয়ে পড়ে। দাসের দুই পুত্র সাঁতার কেটে আত্ম সুরক্ষা করতে পারলেও লক্ষ্মণ দাস ও তার স্ত্রীকে সৈন্যরা গুলি করে হত্যা করেছিল। সৈন্যরা সোনা সহ তার সকল গহনা লুট করে নিয়েছিল।
উত্তরাধিকার
বাংলাদেশ স্বাধীন হওয়ার পরে লক্ষ্মণ দাসের ছেলে অরুণ এবং বীরেন একসাথে এসে আবার সার্কাস গঠন করেন। তাদের বাবার স্মরণে সার্কাসটির নাম দেওয়া হয়েছিল লক্ষ্মণ দাশ সার্কাস।
কুশ (রামায়ণ)
কুশ (সংস্কৃত: कुश) এবং তাঁর যমজ ভ্রাতা লব ছিলেন রাম ও সীতার পুত্র। হিন্দু মহাকাব্য, রামায়ণ ও এটির অন্যান্য সংস্করণে তাঁদের কাহিনী বর্ণিত হয়েছে। হিন্দু ঐতিহ্য অনুসারে,কুশ ভারতের সীমান্তবর্তী অঞ্চলের মধ্যে সমগ্র কাশ্মীর, সিন্ধু নদ  ও হিন্দুকুশ শাসন করেছিলেন (তখন সমগ্র অঞ্চলটি হিন্দুকুশক্ষেত্র নামে পরিচিত ছিল) এবং সিন্ধু উপত্যকায় কাশ্মীর ও কাসুর শহর প্রতিষ্ঠা করেন,কাসুর শহরের পাশ্ববর্তী অঞ্চলটি ছিল লবপুরী (বর্তমান দিনের লাহোর) যা প্রতিষ্ঠা করেন তার ভ্রাতা লব। যদিও স্থানীয় মতবাদ অনুসারে, ১৫২৫ সালে অভিবাসী পাঠানরা কাসুর প্রতিষ্ঠা করে।
জন্ম ও শৈশব
রামায়ণের প্রথম অধ্যায় বালকান্ডে বর্ণিত আছে যে, মহর্ষি বাল্মীকি দুুই ভাই লব-কুশকে রামায়ণ বর্ণনা করছেন। তাদের জন্ম ও শৈশবের কথা বর্ণিত আছে শেষ অধ্যায় উত্তরকান্ডে কিন্তু মনে করা হয় যে, উত্তরকান্ডের এই বর্ণনাগুলো বাল্মীকির নিজের মুুখনিঃসৃত নয়। কিংবদন্তি অনুযায়ী, রাজ্যে সীতার সতীত্ব নিয়ে নানান নেতিবাচক কথা শোনা গেলে তিনি স্বেচ্ছায় রাজ্য থেকে নির্বাসিত হন। নির্বাসিত হবার পর তিনি তমসা নদীর তীরে মহর্ষি বাল্মীকির আশ্রমে শান্তিতে দিন অতিবাহিত করতে থাকেন।  লব ও কুশ এই আশ্রমেই জন্মগ্রহণ করেন ও মহর্ষি বাল্মীকির অভিভাবকত্বে অস্ত্রবিদ্যায় পারদর্শী হয়ে ওঠেন। তারা এখানে ভগবান রামের সম্পর্কেও অবগত হন।
অশ্বমেধ যজ্ঞ
সীতা ও কুশীলবসহ মহর্ষি বাল্মীকি ছদ্মবেশে রামের আয়োজিত অশ্বমেধ যজ্ঞে অংশ নেন।
সেই যজ্ঞে লব-কুশ, শ্রীরামের উপস্থিতিতে বহু মানুষের সামনে রামায়ণ আবৃত্তি করেন। রামায়ণ ব্যাখা করার মাধ্যমে দুই ভাই যখন মা সীতার নির্বাসনের কথা পিতা রামকে জানালেন,তখন তিনি শোকাহত হয়ে পরেন এবং বাল্মীকি তখন সীতাকে সেখানে নিয়ে আসেন। তখন বিহ্বল ও অত্যন্ত শোকগ্রস্ত হয়ে সীতা তাঁর মা (ভূমিকে) তাকে গ্রহণের জন্য আহ্বান জানালেন এবং নিচের জমি ফাঁক হয়ে যাওয়ার সাথে সাথে তিনি সেখানে অদৃশ্য হয়ে গেলেন। রাম তখন জানতে পারেন যে, লব ও কুশ তাঁরই সন্তান।
কিছু গ্রন্থে এমন নিদর্শনও পাওয়া গেছে যে, অশ্বমেধ যজ্ঞের ঘোড়াটিকে লব-কুশ ধরে ফেলেছিলেন এবং রামের ভাইদের ও তাদের সেনাবাহিনীকে পরাজিত করে ফেলেন। তখন অজ্ঞাতসারে স্বয়ং রাম তাদের সাথে যুদ্ধ করতে আসলে, বাল্মীকি ও সীতা সেখানে মধ্যস্থতা করার জন্য আসেন ও পিতা-পুত্রদের একীভূত করার জন্য প্রচেষ্টা করতে থাকেন। সীতা তখন লব-কুশ কে বলেন যে, রাম তাঁদের পিতা এবং বাল্মীকি তখন লব-কুশ কে বলেন যে, তাদের দুই ভাই সীতার সাথে ঘটে যাওয়া সমস্ত ঘটনা পবিত্র রামায়ণ আবৃত্তির মাধ্যমে সবাইকে জানাতে হবে এবং সীতার পবিত্র সতীত্বের প্রমাণ হিসেবে তাঁরা বলবে যে, তিনি শুধুমাত্র অযোধ্যার মানুষকে তাঁর সতীত্বের প্রমাণ দেওয়ার জন্য তিনি লঙ্কার স্বর্ণমহল পরিত্যাগ করেছেন।
পরবর্তী ইতিহাস
রামের পরে তাঁর দুই পুত্র লব ও কুশ রাজা হন ও লবপুরী (বর্তমান দিনের "লাহোর") ও কাসুর নগর প্রতিষ্ঠা করেন। রামায়ণ অনুসারে কুশবতী নগরটি কোশল রাজ্যে অবস্থিত ছিল। কোশল রাজ্যের রাজা রাম, তাঁর দুই পুুত্র, লবকে শ্রাবস্তী নগরে ও কুশকে কুশবতী নগরে নিয়ে আসেন।
আনন্দ রামায়ণের ষোড়শ থেকে ঊনবিংশ অধ্যায়ে ভগবান রামের পুত্রদের জীবনকাহিনী বিস্তারিতভাবে বর্ণনা করা হয়েছে। একদা কুশের সামনে একজন দেবী আবির্ভূত হন ও তাকে বলেন যে, তিনি অযোধ্যা সাম্রাজ্যের প্রাচীন রাজধানীর রক্ষাকারী। তিনি সেই জনহীন নগরের অবস্থা সম্পর্কে কুশকে বলেন যে, সেটি ভগবান রাম চলে যাওয়ার পর থেকে সম্পূর্ণ পরিত্যক্ত ও ধ্বংসপ্রাপ্ত অবস্থায় পড়ে রয়েছে। এই সংবাদ শোনামূহূর্ত কুশ, সেই নগরীর পূর্বের প্রভা ও ঐতিহ্য পুনরুদ্ধার করতে তার সমস্ত সেনাবাহিনী নিয়ে নগরীর উদ্দেশ্যে যাত্রা শুরু করেন।
ষোড়শ অধ্যায়ে, কুশ ও নাগরাজকন্যা কুমুদবতীর বিবাহের বর্ণনা রয়েছে। গ্রীষ্মকালে অযোধ্যায় বসবাস করার সময় কুশ রাজদরবারের নারীদের সাথে সরযূ নদীতে স্নান করতে যান। নদীতে জলকেলি করার সময় তিনি পিতৃদত্ত একটি মহামূল্যবান রত্ন হারিয়ে ফেলেন। ক্রোধে কুশ নদীর মধ্যে সবেগে একটি তীর ছোঁড়ার উদ্যোগ করে এবং নদীটি বিভক্ত হয়ে যায় ও রূপসী কুমুদবতীর আবির্ভাব হয়।
সপ্তদশ অধ্যায় কুশের জীবনের শেষ দিনগুলির বর্ণনা রয়েছে। কুশ ও কুমুদবতীর অতিথি নামক এক পুত্র ছিল এবং সে রাজ্যের পরবর্তী উত্তরাধিকারী হয়েছিল। কুশ এক রাক্ষসের সাথে যুদ্ধে অগ্রসর হন এবং পরাজিত হয়ে প্রাণ দেন। অষ্টাদশ ও ঊনবিংশ অধ্যায়ে অতিথির পরবর্তী ২১ জন রাজাদের জীবনকাহিনী বর্ণনা করা হয়েছে।
নাইট অ্যাট দ্য মিউজিয়াম
নাইট অ্যাট দ্য মিউজিয়াম (Night at the Museum) হল একটি কাল্পনিক-কৌতুকপ্রদ ত্রয়ী চলচ্চিত্র। যা শুরু হয় ২০০৬ সালে এবং শেষ হয় ২০১৪ সালে। তিনটি চলচ্চিত্রই মিলান ট্রেঙ্ক রচিত শিশুতোষ বই দ্য নাইট অ্যাট দ্য মিউজিয়াম-এর উপর ভিত্তি করে বানানো। এগুলো পরিচালনা করেছেন শন লেভি লিখেছেন রবার্ট বকন গারান্ট এবং থমাস লেনন। এর মূল চরিত্র-মিউজিয়ামের নৈশপ্রহরী ল্যারি চরিত্রে অভিনয় করেছেন বেন স্টিলার।
রামেশ্বর ভট্টাচার্য
রামেশ্বর ভট্টাচার্য ( মতান্তরে, চক্রবর্তী ) ( ১৬৭৭-১৭৪৪ খ্রি:) ছিলেন মধ্যযুগের একজন জনপ্রিয় কবি। শিবায়ন ধারার কবিদের মধ্যে তিনি সবচেয়ে বেশি জনপ্রিয়তা লাভ করেছিলেন। তিনি শুধু কবিই ছিলেন না, সাধক হিসেবেও তিনি সিদ্ধিলাভ করেছিলেন।
জন্ম ও প্রারম্ভিক জীবন
পশ্চিম মেদিনীপুর জেলার ঘাটালের কাছে তৎকালীন বরদা পরগণার অন্তর্গত যদুপুর গ্রামে মধ্যদেশীয় রাঢ়ীয় ব্রাহ্মণ কুলে তিনি জন্মগ্রহণ করেন। রামেশ্বরের বাবা লক্ষণ, মা রূপবতী, দুই স্ত্রী সুমিত্রা ও পরমেশ্বরী। তবে তার সন্তান ছিল কিনা জানা যায় না। রামেশ্বরের বাবার চতুষ্পাঠী ছিল। সেখানে তিনি বেদ, উপনিষদ, স্মৃতি, দর্শন, পুরাণ অধ্যয়ন করেছিলেন। সংস্কৃতের সাথে সাথেই তার ফারসী ভাষাতেও দক্ষতা ছিল। কর্ণগড়ের মহামায়া মন্দিরে তান্ত্রিক চন্দ্রচূড় চক্রবর্তীর সাথে তার দেখা হয়। এনার কাছেই তিনি তন্ত্রমতে দীক্ষালাভ করেছিলেন। এরপর থেকে লেখালেখির সাথে তার সাধনাও শুরু হয়।
তখন চেতুয়া বরদার জমিদার ছিলেন বাংলার শিবাজী নামে খ্যাত শোভাসিংহ। তার ভাই হেমৎ সিংহ তাকে ঘরছাড়া করেছিলেন। এরপর কর্ণগড়ের রাজা রাম সিংহ তাকে পুরাণপাঠক নিযুক্ত করে বসবাসের জায়গা করে দিলেন। রাম সিংহের পুত্র যশোবন্ত সিংহ ১৭১১ খ্রিষ্টাব্দে কর্ণগড়ের রাজা হন। রামেশ্বর ও যশোবন্ত দুজনের মধ্যে সখ্যতা ছিল। শোনা যায় কর্ণগড়ের মহামায়া মন্দিরের পঞ্চমুন্ডীর আসনে দুজনেই সিদ্ধিলাভ করেছিলেন। দন্ডেশ্বর শিবমন্দিরের ভেতরে বসে রামেশ্বর তার বিখ্যাত শিবায়ণ গ্রন্থটি লেখেন। তা পাঠ করেন কর্ণগড়ের রাজসভায়।
সাহিত্যকর্ম
রামেশ্বরের লেখা গ্রন্থগুলি হল - শীতলামঙ্গল, সত্যনারায়ণের পাঁচালী, শিবায়ণ, আখোটি পালা, গোবিন্দমঙ্গল, মহাভারতের রাজধর্ম প্রভৃতি। তার লেখনী কবিকঙ্কন মুকুন্দরাম বা ভারতচন্দ্র রায়গুণাকর প্রমুখের সমতুল্য নয়। তবে উন্নত, পরিমার্জিত ও সহজ সরল। এছাড়া সমসাময়িক গ্রাম বাংলার চিত্র, ইতিহাস, সুখ দুঃখ প্রভৃতি ফুটে ওঠে তার লেখায়। এই কারণে তার লেখাগুলি জনপ্রিয়তা লাভ করেছিল। একসময়ে তার শিবায়ণ ও সত্যনারায়ণের পাঁচালী বাংলার ঘরে ঘরে পাঠ হত। শিবায়ণ কাব্য তার শ্রেষ্ঠ রচনা বলে ধরা হয়। এই ধারার কবি অনেকে এসেছেন কিন্ত তাদের কাব্য রামেশ্বরের মতো জনপ্রিয়তা লাভ করেনি। তার শিবায়ণ কাব্যে শিব যেন বাংলার এক চাষী। সংসার চালাতে তিনি ত্রিশূল ভেঙে লাঙল বানিয়েছেন। শিব পার্বতীর আখ্যান যেমন আছে তার শিবায়ণে, তাদের সাধারণ সংসারের চিত্রও অসাধারণ ফুটিয়ে তুলেছেন।
রামেশ্বরের লেখার উদাহরণ:-
মৃত্যু
১৭৪৪ খ্রিষ্টাব্দে শ্রাবণী পূর্ণিমার দিন রামেশ্বরের মৃত্যু হয়। তার সমাধি নির্মাণ করা হয় কর্ণগড়ের মন্দিরে।
তথ্যসূত্র
২. অতীতের দর্পণ : কবি রামেশ্বর - শ্রী শ্যামাপ্রসাদ চক্রবর্তী (প্রকাশক - মেদিনীপুর সাহিত্য সংসদ )
৩. শিবায়ণ (রামেশ্বর ভট্টাচার্য বিরচিত) - শ্রী ঈশানচন্দ্র বসু, বঙ্গবাসী স্টিম মেশিন প্রেস, ১৯০৩ সাল
ত্রিনিদাদ ও টোবাগো ফুটবল অ্যাসোসিয়েশন
এই সংস্থাটি ত্রিনিদাদ ও টোবাগোর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে টিটি প্রো লীগ, টিটি সুপার লীগ, ত্রিনিদাদ ও টোবাগো এফএ ট্রফি এবং ত্রিনিদাদ ও টোবাগো লীগ কাপের মতো প্রতিযোগিতার সকল কার্যক্রম পরিচালনা করে। বর্তমানে ত্রিনিদাদ ও টোবাগো ফুটবল অ্যাসোসিয়েশনের সভাপতির দায়িত্ব পালন করছেন রবার্ট হাদাদ এবং সাধারণ সম্পাদকের দায়িত্ব পালন করছেন রামেশ রামধান।
ব্রাজিল জাতীয় অনূর্ধ্ব-২৩ ফুটবল দল
ব্রাজিল জাতীয় অনূর্ধ্ব-২৩ ফুটবল দল (Brazil national under-23 football team; যা ব্রাজিল অলিম্পিক ফুটবল দল অথবা ব্রাজিল অনূর্ধ্ব-২৩ নামেও পরিচিত) হচ্ছে আন্তর্জাতিক ফুটবলে ব্রাজিলের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম ব্রাজিলের ফুটবলের সর্বোচ্চ নিয়ন্ত্রক সংস্থা ব্রাজিলীয় ফুটবল কনফেডারেশন দ্বারা নিয়ন্ত্রিত হয়। ১৯৫২ সালের ১৬ই জুলাই তারিখে, ব্রাজিল অনূর্ধ্ব-২৩ প্রথমবারের মতো আন্তর্জাতিক খেলায় অংশগ্রহণ করেছে; ফিনল্যান্ডের তুর্কুয় অনুষ্ঠিত উক্ত ম্যাচে ব্রাজিল নেদারল্যান্ডস অনূর্ধ্ব-২৩ দলকে ৫–১ গোলের ব্যবধানে পরাজিত করেছে। ব্রাজিল অনূর্ধ্ব-২৩ হচ্ছে গ্রীষ্মকালীন অলিম্পিকের বর্তমান চ্যাম্পিয়ন, যারা ২০২০ সালে স্পেন অনূর্ধ্ব-২৩ দলকে অতিরিক্ত সময়ে ২–১ গোলের ব্যবধানে পরাজিত করেছে।
সেলেসাও নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় ব্রাজিলের রিউ দি জানেইরুর আটলান্টিক মহাসাগর তীরবর্তী বরা দা তিজুকা এলাকায় অবস্থিত। বর্তমানে এই দলের ম্যানেজারের দায়িত্ব পালন করছেন ব্রাজিলীয় সাবেক ফুটবল খেলোয়াড় আন্দ্রে জার্দিনে এবং অধিনায়কের দায়িত্ব পালন করছেন বার্সেলোনার রক্ষণভাগের খেলোয়াড় দানি আলভেস।
ব্রাজিল অনূর্ধ্ব-২৩ গ্রীষ্মকালীন অলিম্পিকের ইতিহাসের অন্যতম সফল দল, যারা এপর্যন্ত দুই বার (২০১৬ এবং ২০২০) বিশ্বকাপ জয়লাভ করেছে।
রোনালদিনহো, মাতেউস কুনিয়া, পাউলিনিয়ো, মাইকোন এবং আন্তোনির মতো খেলোয়াড়গণ ব্রাজিল অনূর্ধ্ব-২৩ দলের জার্সি গায়ে মাঠ কাঁপিয়েছেন।
উপমা
উপমা, উপ্পুমাভু বা উপ্পিট্টু হল ভারতীয় উপমহাদেশ থেকে উদ্ভূত একটি খাবার, যা কেরালা, অন্ধ্র প্রদেশ, তামিলনাড়ু, তেলেঙ্গানা, কর্ণাটক, মহারাষ্ট্রীয় এবং শ্রীলঙ্কান তামিল অঞ্চলের জনপ্রিয় প্রাতঃরাশ। সুজি বা মোটা চালের আটা দিয়ে উপমা রান্না করা হয়। ব্যক্তিগত পছন্দের উপর নির্ভর করে রান্নার সময় বিভিন্ন মশলা এবং সবজি যোগ করা হয়।
ব্যুৎপত্তি
উপমার বিভিন্ন নাম উপপু শব্দের সংমিশ্রণ থেকে উদ্ভূত। তামিল ভাষায় উপ্পু শব্দের অর্থ লবণ এবং তামিল ভাষায় মাভু মানে মাটিতে চাষ করা শস্যের খাবার। উত্তর ভারতে খাবারটিকে উপমা বলা হয়। মহারাষ্ট্রে মারাঠি ভাষায় এই পদের ঐতিহ্যগত নাম ছিল সানজা ।
উপাদান এবং প্রস্তুতি
উপমা রান্নায় প্রথমে সুজিকে (ভারতে রাভা বা সুজি বলা হয়) হালকা শুকনো ভেজে তৈরি করা হয়। তারপর সুজি আগুন থেকে নামিয়ে আলাদা করে রাখা হয় এবং একটি প্যানে মশলা, ডাল, পেঁয়াজ, আদা ইত্যাদি তেল বা ঘি দিয়ে ভাজতে হয়। এরপর সুজিটি সেই প্যানেই ঢালা হয় এবং পুঙ্খানুপুঙ্খভাবে ভাজা মশলাটির সাথে মিশ্রিত করা হয়। এরপর ফুটন্ত জল যোগ করা হয় এবং মিশ্রণটি নাড়তে হয় যতক্ষণ না সুজি জল শোষণ করে নরম তুলতুলে হয়ে যায়।
নিকোটিন
নিকোটিন‌ এক প্রকারের স্নায়ুবিষ (নিউরোটক্সিন), যা একধরনের অ্যাসিটাইলকোলিন রিসেপ্টরের (কোলিনার্গিক অ্যাসিটাইলকোলিন রিসেপ্টর) উপর কাজ করে। এটি মূলত সোলানেসি গোত্রের উদ্ভিদে পাওয়া যায়। উদ্ভিদের পাতা এবং মূল নিকোটিনের উৎস।
= ইতিহাস = তামাক গাছ Nicotiana tabacum হতে তামাকের নামকরণ করা হয়েছে। পর্তুগালের ফরাসী রাষ্ট্রদূত Jean Nicot de Villemain এর নামে এই গাছের নামকরণ করা হয় যিনি ১৫৬০ সালে প্যারিসে তামাক প্রেরণ করেন। তামাক হতে নিকোটিন পৃথক করে জার্মান পদার্থবিদ উইলেম হেনরিখ এবং রসায়নবিদ লুইডউইক উইম্যান।
প্রথম ব্যবহার : কীটনাশক হিসেবে
তামাক ইউরোপে প্রথম পরিচিতি লাভ করে ১৫৫৯ সালে এবং পরে সপ্তদশ শতাব্দীতে. এটি কেবল ধূমপানেই ব্যবহৃত হত না বরং কীটনাশক হিসেবেও এর ব্যবহার ছিল। দ্বিতীয় বিশ্ব যুদ্ধ এর পর আড়াই হাজার টন নিকোটিন কীটনাশক (তামাক কারখানার বর্জ্য) বিশ্বব্যাপী ব্যবহৃত হয়। কিন্তু ১৯৮০ সালের মধ্যে এর ব্যবহার ২০০ টনে নেমে আসে। মানুষের জন্য কম ক্ষতিকর অন্যান্য কীটনাশক আবিষ্কৃত হওয়ায় এমন ঘটেছিল।